หน้าแรกไอที > Tech Update > iPhone SE 2 อีกรุ่นที่คนอยากเห็น อาจมาเดือนหน้า(ลือ)
27 ม.ค. 61 (22:16 น.) เปิดอ่าน ความคิดเห็น 5
เมื่อไอโฟนยังคงเป็นมือถือที่หลายๆ คนเฝ้าจับตามอง เริ่มต้นปี 2018 ด้วยกระแสข่าวลือการมาของ iPhone SE 2 กันหน่อย ล่าสุดเว็บไซต์ชื่อดังของจีนอย่าง Weibo ได้กลับมานำเสนอข่าวการมาของ iPhone SE 2 อีกครั้ง และยังบอกใบ้เพิ่มเติมให้อีกว่า iPhone SE 2 นั้นจะมาพร้อมกับสเปกที่จะเหมือนกับ iPhone 7 รุ่นพี่แต่ขายในราคาประหยัด
คุณสมบัติเบื้องต้นคาดว่า iPhone SE 2 รุ่นใหม่จะมาพร้อมกับฝาหลังที่เป็นกระจกเพื่อรองรับการใช้งานแบบการชาร์จแบบไร้สาย จอแสดงผลจะมีขนาดอยู่ที่ 4 นิ้วหรือ 4.2 นิ้ว หน่วยประมวลผลการทำงานด้วยชิปเซ็ต Apple A10 Fusion พร้อมแรม 2GB หน่วยความจำมีสองขนาดคือ 32GB และ 128GB ส่วนกล้องดิจิทัลตัวหลักที่ด้านหลังของตัวเครื่องจะมาพร้อมกับความละเอียด 12 ล้านพิกเซล และกล้องหน้า 5 ล้านพิกเซล ทำงานบนระบบปฏิบัติการ iOS และมีแบตเตอรี่ความจุ 1700mAh
ราคาคาดว่าจะถูกเคาะที่ประมาณ ออกมาวางจำหน่ายเพียงสนนราคา 25,000 รูปี ในอินเดียหรือราวๆ 400 ดอลลาร์สหรัฐฯ และจำทำการเปิดตัวที่อินเดียราวๆ ต้นเดือนกุมภาพันธ์ 2018
แม้จะยังไม่มีการออกมายืืนยันอย่างเป็นทางการ แต่มีความเป็นไปได้อย่างสูงว่า iPhone SE จะยังมีการทำตลาดต่อไป เพราะ iPhone SE ยังเจาะตลาดฐานลูกค้าของ Apple ในระดับกลางได้ ส่วน iPhone X รุ่นใหม่ก็ยังแรงอยู่เช่นเดิม
ข้อมูล : www.phonearena.com , www.tekz24.com , s.weibo.com/weibo , c.m.163.com
iphone apple iphone x iphone 8 series iphone se 2 iphone 7 iphone se ข่าวไอที ข่าวมือถือ
เมื่อไอโฟนยังคงเป็นมือถือที่หลายๆ คนเฝ้าจับตามอง เริ่มต้นปี 2018
27 ม.ค. 61 (22:16 น.) เปิดอ่าน16,328 จำนวนแชร์130 จำนวนคอมเม้น 5